ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቤተ-መዘክር ብሪጣኒያ ካብ ኢትዮጵያ ዝተዘምቱ ቅርስታት ብልቓሕ ክመልስ ወሲኑ 5 ሚያዝያ 2018 ምንጪ ስእሊ, V&A Museum መግለጺ ስእሊ, እዚ ንጉሳዊ ኣኽሊል ብዘጌጽዎ ዝተፈላለዩ ሃይማኖታዊ ምስልን ግርማን ኣድናቖት ዘትረፈ'ዩ እቲ ቪክቶሪያ ኤንድ ኣልበርትስ (ቪ ኤንድ ኤ) ዝተባህለ ቤተ-መዘክር ብሪጣኒያ፡ ኣኽሊል፣ ንጉሳዊ ናይ መርዓ ኣልባሳትን ብወርቂ ዝተሰርሑ መስተዪ ነቢትን ዝርከብዎም ክቡራት ቅርስታት ብመልክዕ ልቓሕ ንኢትዮጵያ ክመልሰላ ከምዝደሊ ገሊጹ። እቶም ሓድግታት ቅድሚ 150 ዓመታት ካብ ኢትዮጵያ ብወትሃደራት ብሪጣኒያ ከምዝተዘመቱ ይግለፅ። እቲ እማመ ነቲ ናይ 1868 ውግእ መቕደላ ንምዝካር እቶም ቅርስታት ኣብቲ ኣብ ለንደን ዝርከብ ቤተ-መዘክር ክሳብ ወርሒ ሰነ ንምርኢት ኣብ ዝቐርብሉ ዘለዉ እዋን'ዩ ቀሪቡ። ተመራመርቲ ታሪኽ ከምዝብልዎ፡ ንኹሉ'ቲ ካብታ ሰሜናዊት ዕርዲ ናይ ዳግማዊ ሃጸይ ተድሮስ ዝነበረት መቕደላ ዝተዘምተ ንብረት ንምጉዕዓዝ 15 ሓራምዝን 200 ኣባቕልን ከምዘድለየ ይሕብሩ። ምንጪ ስእሊ, V&A Museum መግለጺ ስእሊ, ኣብ 1860ታት ዘተሰርሐ ክዳን መርዓ ንግስቲ ወይዘሮ ጥሩነሸ ኣብ 2008፡ ኢትዮጵያ ኩሉ'ቲ ካብ መቕደላ ዝተዘምተ ዋጋ ሚሊዮናት ዶላራት ዝኾነ ቅርስታታ ክምለሰላ ንዝተፈላለያ ትካላት ብሪጣኒያ ብወግዒ ሓቲታ ነይራ። እዞም ቅርስታት ንብረት ናይቲ ቤተ-መዘክር እዮም፡ እንተኾነ ግን ብመንገዲ ናይ "ነዊሕ እዋን ለቓሕ" ናብ ዓዶም ክምለሱ ይኽእሉ እዮም ኢሉ ዳይረክተር ቪ ኤንድ ኤ ትሪስትራም ሃንት። መቕደላ 1868 ምንጪ ስእሊ, V&A Museum መግለጺ ስእሊ, መቕደላ 1868 - ኣብ መፋርቕ ናይ መበል 19 ክፍለ ዘመን ሃጸይ ቴድሮስ ግዝኣቱ ኣበሲኒያ ዘመናዊ ንምግባር ምስ ብሪጣኒያ ዝምድና ክገብር ወሲኑ። - ዝሓተቶ ወተሃደራዊ ሓገዝ ጸማም እዝኒ ምስ ተወሃቦ ግን ነገራት ተበላሽዮም። - ከም ግብረ-መልሲ ድማ ሃጸይ ቴድሮስ ንሓላፊ ቆንስላዊ ጉዳያት ብሪጣኒያን ካልኦት ወጻእተኛታትን ኣሲሩዎም። - ብሪጣኒያ ድማ ናብታ ዕርዲ ናይ ሃጸይ ቴድሮስ ዝነበረት መቕደላ ሰራዊት ሰዲዳ። - ብወተሃደራት ብሪጣኒያ ንኸይማረኽ ሃጸይ ቴድሮስ ህይወቱ ኣሕሊፉ። - ወትሃደራት ብሪጣኒያ ብኢድ ዝተጻሕፉ ሰነዳት፣ ኣኽሊላት፣ መስቀላት፣ መስተዪ ነቢት፣ ሃይማኖታውያን ምስልታት፣ ንጉሳውያንን ሃይማኖታውያንን ካባታት፣ ዋልታታትን ኣጽዋርን ሒዞም ከይዶም። - ወዲ ሸውዓተ ዓመት ዝነበር ወዲ ሃጸይ ቴድሮስ'ውን ንብሪጣኒያ ተወሲዱ ኣብ ቤት ትምህርቲ ራግቢ ከምዝመሃር ተገይሩ። ምንጪ ስእሊ, V&A Museum መግለጺ ስእሊ, ኣለማየሁ ቴድሮስ - ወዲ ዓሰርተ ሸሞንተ ዓመት ምስ ኮነ ግን ብሕማም ነድሪ ሰደራ ሳንቡእ ሞይቱ፡ ኣብ ዊንድሰር ድማ ተቐቢሩ። መንግስቲ ኢትዮጵያ ኣስከሬኑ ክምለሰላ ሓቲታ'ላ። - ኣብ 1872፡ ቤት ግምጃ ብሪጣኒያ ነቲ ወርቃዊ ኣኽሊልን መስተዪ ነቢትን ኣብ ቪ ኤንድ ኤ ወሲዱ ኣቐሚጥዎ። - እቶም ካልኦት ካብ መቕደላ ዝተዘምቱ ንብረታት ግን ድሒሮም'ዮም ብመልክዕ ልግስን ዕድጊን ናብ ቪ ኤድ መጺኦም። ምንጪ ስእሊ, V&A Museum መግለጺ ስእሊ, ካልኦት ንብረት ንግስቲ ጥሩነሽ ዝኾኑ ከም በዓል ናይ ክሳድ ጌጽን ጽዋዕ ወይንን ኣብ ቤተ-መዘክር ይርከቡ እቲ ናይ ምልቃሕ እማመ ንኣምባሳደር ኢትዮጵያ ኣብ ብሪጣኒያ ከምዝተሓበሮ ሚስተር ሃንት ንጋዜጣ ኣርት ገሊጹ። እቲ ኤምባሲ ድማ ኣብ ምድላዋት ነቲ ሓሙስ ዝኽፈት ምርኢት ምኽሩ ለጊሱ'ዩ ኢሉ። "በዚ ኣብ መንጎ ኢትዮጵያን ቪ ኤንድ ኤን ተጀሚሩ ዘሎ ሓዲሽ ሽርክነት ሕጉሳት ኢና፡ ንረብሓ ክልቴና ድማ ብሓባር ክንሰርሕ ንደሊ" ኢሉ ኣምባሳደር ሃይለሚካኤል ኣበራ ኣፈወርቂ ንጋዜጣ ብሪጣኒያ፡ ጋርዲያን ኣብ ዝሃቦ መግለጺ። እቶም ዕስራ ኣብቲ ምርኢት ዝቐርቡ ንብረታት ንሓደስቲ በጻሕቲ ጽባቐ ስርሓቶም፣ ሕልኽላኽን ክኢላውን ስራሓት ሓጺን ዓለባን ንኸድንቑን ኣካታዒ ታሪኾም ክግንዘቡን ክሕግዞም'ዩ። እቲ ምርኢት ገለ ካብቶም ቀዳሞት ተምሳሌት ጥበብ ወተሃደራዊ ስእሊ ናይ ብሪጣኒያ'ውን የጠቓልል፡ እዚ ድማ ኣንፈት ዘመናዊ ስእሊ ጋዜጠኝነት (ፎቶ ጆርናሊዝም) ዝሐበረ'ዩ ነይሩ ኢሉ እቲ ቤተ-መዘክር። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
